钦定古今图书集成/明伦汇编/闺媛典/第261卷 > 杜蘅妻曹氏〈麟妻附〉
## 钦定古今图书集成/明伦汇编/闺媛典/第261卷 > 杜蘅妻曹氏〈麟妻附〉

按《嘉兴府志》：“曹氏，嘉兴人，廪生杜蘅妻。幼警敏孝谨，
慎默不苟言笑。归蘅逾年，生一子。蘅亡，氏年十八，守
志不贰，事舅姑尽力，教子孙严而有法，甘旨𫗴粥之
资，取办十指，未尝乏绝。然自奉俭约，不施膏沐。孙臻
贵为少宰，受封不改其素。年七十二卒。蘅族弟麟妻
亦早寡，守节尽孝四十馀年。郡县上其事于学使及”
《直指》旌表。